Pierre Balmain justerer kjole på modellen Ruth Ford i 1947 (fotografert av Carl Van Vechten)
Christian Diors aftenkjole og hansker, utstilt på Indianapolis Museum of Art.
**Haute couture** (fransk for «høy[ere] søm/kjolesying») er en betegnelse på klær som er individuelt og eksklusivt tilpasset motedesign, kjoler sydd for kunder og i ledende motehus. Betegnelsen oppstod i Paris i Frankrike fra midten av 1800-tallet hvor den franske hovedstaden sentrum for en voksende industri som fokuserte på å framstille antrekk av høy kvalitet, kostbart, ofte uvanlig stoff og sydd med ekstrem oppmerksomhet på detaljer og ferdigstilt av de mest erfarne og dyktige syere – ofte benyttet tidkrevende og håndutførte teknikker. *Couture* oversettes bokstavelig talt fra fransk som «kjolesying», sying eller håndarbeid og brukes også som en vanlig forkortelse for *haute couture* og kan ofte referere til det samme i ånden. *Haute* oversettes bokstavelig talt til «høy» i betydningen «høyverdig», «kvalitet», «høy klasse».

I Paris må *haute couture*-hus være organisert i organisasjonen *Chambre Syndicale de la Couture Parisienne*, i tillegg til å selge originale modeller som er tegnet og utført av firmaansatte i firmaets egne lokaler. Kolleksjonene må også vises to ganger om året i mannekengoppvisninger.

Betegnelsen *haute couture* vitner om kunstskikkethet og eksklusivitet, og anvendes om en rekke motehus i Europa. Haute couturen ble grunnlagt av Charles Frederick Worth i Paris og ble etablert på andre halvdel av 1800-tallet. Selv om Worth ikke var den første eller eneste designeren som organiserte virksomheten sin på denne måten, ga hans aggressive selvreklame ham titlene «haute coutures far». På begynnelsen av 1900-tallet dominerte couturen av Paul Poiret, i første verdenskrig og deretter fremfor alle av Coco Chanel. På 1930-tallet ble mange couture-hus grunnlagt. Ledende var Christian Diors med hans særpregede stilelement. På 1960-tallet fulgte couture oftere kravene fra den yngre befolkningen og ble mer og mer påvirket av prêt-à-porter.

Eksempel på *haute couture*-hus
-------------------------------

* Yves Saint-Laurent
* Christian Dior
* Chanel
* Giorgio Armani Privé
* Givenchy
* Paul Poiret
* Christian Lacroix
* Jean Paul Gaultier

Referanser
----------

1. ↑  «haute couture», *NAOB*
2. ↑  haute (adj.), couture (n.), *Online Etymology Dictionary*
3. ↑  «Haute Couture | Fashion A–Z», *The Business of Fashion*
4. ↑   Kelly, Lakenya (4.februar 2017): «What Does Couture Mean – Definition and French Translation», *The Dapifer*. Arkivert fra originalen den 8. juli 2017
5. ↑  What is Haute Couture, *The Odd Portrait*. 29. november 2016. Arkivert fra originalen Arkivert 13. september 2017 hos Wayback Machine. den 8. oktober 2021.
6. ↑  What is Haute Couture? Arkivert 19. mars 2011 hos Wayback Machine. *Haute Couture News*
7. ↑  «haute», *Merriam-Webseter*
8. ↑  Fédération De La Haute Couture Et De La Mode
9. ↑  Charles Frederick Worth (1825–1895) and the House of Worth, *Metmuseum.org*
10. ↑  Paul Poiret (1879–1944), *Metmuseum.org*
11. ↑  «Historien bak Chanel | Historien om Coco Chanel», *Elle.no*
12. ↑  «Haute Couture Fashion House», *Dior*

Litteratur
----------

* Shaeffer, Claire B. (2001): *Couture Sewing Techniques*. Newtown, Connecticut: Taunton Press. ISBN 978-1-5615-8497-0.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** GND **·** BNF **·** BNF (data) **·** BBC Things
 |